Α4-0334/96

Ψήφισμα για την Πανευρωπαϊκή Πολιτική Μεταφορών

Το Ευρωπαϊκό Κοινοβούλιο,

- έχοντας υπόψη την εγκριθείσα από την πρώτη Πανευρωπαϊκή Διάσκεψη Μεταφορών στις 31 Οκτωβρίου 1991 «Δήλωση της Πράγας» για μια πανευρωπαϊκή πολιτική μεταφορών,

- έχοντας υπόψη την εγκριθείσα από τη δεύτερη Πανευρωπαϊκή Διάσκεψη Μεταφορών στις 16 Μαρτίου 1994 «Δήλωση της Κρήτης» για την αναγκαία περαιτέρω ανάπτυξη της πανευρωπαϊκής πολιτικής μεταφορών,

- έχοντας υπόψη τα αποτελέσματα της κοινής συνεδρίασης της Επιτροπής Μεταφορών και Τουρισμού του Κοινοβουλίου, των εκπροσώπων των αντίστοιχων επιτροπών των κοινοβουλίων των χωρών της Κεντρικής και Ανατολικής Ευρώπης και της οργανωτικής επιτροπής των Πανευρωπαϊκών Διασκέψεων Μεταφορών της 4ης Ιουνίου 1996 και την εγκριθείσα εκεί τελική δήλωση,

- έχοντας υπόψη την έκθεση πρωτοβουλίας της Οικονομικής και Κοινωνικής Επιτροπής για την Πανευρωπαϊκή Διάσκεψη Μεταφορών και τον Κοινωνικό Διάλογο - Στο δρόμο από την Κρήτη στο Ελσίνκι, της 25ης Απριλίου 1996 ((ΕΕ C 204 της 15.7.1996, σελ. 96)),

- έχοντας υπόψη τα ψηφίσματά του της:

- 12ης Ιουνίου 1992 σχετικά με περαιτέρω βήματα προς την κατεύθυνση μιας πανευρωπαϊκής πολιτικής μεταφορών ((ΕΕ C 176 της 13.7.1992, σελ. 257)),

- 9ης Φεβρουαρίου 1993, σχετικά με περαιτέρω βήματα στο δρόμο για μια πανευρωπαϊκή πολιτική μεταφορών - μέτρα σε συνέχεια της πρώτης Πανευρωπαϊκής Διάσκεψης Μεταφορών (Πράγα, 29-31 Οκτωβρίου 1991) ((ΕΕ C 72 της 15.3.93, σελ. 51)),

- 11ης Μαρτίου 1994 σχετικά με περαιτέρω βήματα στο δρόμο για μια πανευρωπαϊκή πολιτική μεταφορών - μέτρα σε συνέχεια της πρώτης Πανευρωπαϊκής Διάσκεψης Μεταφορών ((EE C 91 της 28.3.94, σελ. 308)),

- 17ης Απριλίου 1996 για τη Λευκή Βίβλο: προετοιμασία των συνδεδεμένων χωρών της Κεντρικής και Ανατολικής Ευρώπης για την ενσωμάτωση στην εσωτερική αγορά της Ένωσης ((ΕΕ C 141 της 13.5.1996, σελ. 135)),

- έχοντας υπόψη τις ευρωπαϊκές συμφωνίες της Ευρωπαϊκής Ένωσης με την Πολωνία, την Ουγγαρία, τη Βουλγαρία, την Τσεχική Δημοκρατία, τη Ρουμανία, τη Σλοβακική Δημοκρατία, τη Λεττονία, την Εσθονία και τη Λιθουανία, καθώς και την μονογραφηθείσα συμφωνία με τη Σλοβενία,

- έχοντας υπόψη την οικονομική συνεργασία της Ευρωπαϊκής Ένωσης με τις Χώρες της Κεντρικής και Ανατολικής Ευρώπης μέσω των προγραμμάτων PHARE και TACIS,

- έχοντας υπόψη τα αποτελέσματα των περιφερειακών και εξειδικευμένων ενδιάμεσων διασκέψεων οι οποίες διεξήχθησαν μετά τη δεύτερη Πανευρωπαϊκή Διάσκεψη Μεταφορών,

- έχοντας υπόψη τα αποτελέσματα των εργασιών της Οργανωτικής Επιτροπής των Πανευρωπαϊκής Διάσκεψης Μεταφορών,

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Μεταφορών και Τουρισμού (Α4-0334/96),

Α. εκτιμώντας ότι η πρώτη Πανευρωπαϊκή Διάσκεψη Μεταφορών στην Πράγα (Οκτώβριος 1991) αποτέλεσε σημαντική ώθηση η οποία βελτίωσε αισθητά στον τομέα της πολιτικής μεταφορών τη συνεργασία μεταξύ της Ευρωπαϊκής Κοινότητας, των διακυβερνητικών οργανισμών που λειτουργούν στον εν λόγω τομέα και των ευρωπαϊκών κρατών,

Β. εκτιμώντας ότι η δεύτερη Πανευρωπαϊκή Διάσκεψη Μεταφορών της Κρήτης, η οποία διεξήχθη από τις 14 έως τις 16 Μαρτίου 1994, αποτέλεσε μεγάλη επιτυχία. Συγκεντρώθηκαν πάνω από 700 συμμετέχοντες από 42 ευρωπαϊκά κράτη, τις μη ευρωπαϊκές μεσογειακές χώρες και τα μεγάλα βιομηχανικά έθνη του κόσμου. Πρέπει να εξαρθεί ιδίως η συμμετοχή, εκτός των Υπουργών και τών κυβερνητικών εκπροσώπων, βουλευτών από όλα τα ευρωπαϊκά κράτη. Συμμετείχαν επίσης πολυάριθμοι εκπρόσωποι ενώσεων ενδιαφερομένων από τον τομέα των μεταφορών και τη βιομηχανία μεταφορών,

Γ. εκτιμώντας ότι η διάσκεψη διαπραγματεύθηκε σε τρεις ομάδες εργασίας τους τομείς θεμάτων «μεταφορές και ελεύθερη οικονομία», «υποδομή μεταφορών και χρηματοδότηση» και «ορίζοντας 2000" (συνδυασμένες μεταφορές, νέες τεχνολογίες, ασφάλεια και προστασία του περιβάλλοντος) ((ΡΕ 209.174, έκθεση για τη Δεύτερη Πανευρωπαϊκή Διάσκεψη Μεταφορών, Κρήτη, 14-16 Μαρτίου 1994)),

Δ. εκτιμώντας ότι η δεύτερη Πανευρωπαϊκή Διάσκεψη Μεταφορών καθόρισε στην τελική της δήλωση τις γενικές αρχές μιας πανευρωπαϊκής πολιτικής μεταφορών:

1. κοινωνική οικονομία της αγοράς και ανταγωνισμός επί ίσοις όροις ως οργανωτικές αρχές της πολιτικής μεταφορών[semigr ]

2. συντονισμός μεταφορικών μέσων με την αξιοποίηση των εκάστοτε πλεονεκτημάτων[semigr ]

3. προαγωγή των δημοσίων μεταφορών, των σιδηροδρομικών μεταφορών, της ακτοπλοΐας και της ναυσιπλοΐας εσωτερικών υδάτων καθώς και των συνδυασμένων μεταφορών[semigr ]

4. εναρμόνιση νομοθετικών και διοικητικών διατάξεων λαμβάνοντας υπόψη τις κοινές ευρωπαϊκές ελάχιστες απαιτήσεις στην κοινωνική, ενεργειακή και περιβαλλοντική πολιτική[semigr ] διευκόλυνση της διάβασης των συνόρων[semigr ] τεχνική συμβατότητα[semigr ]

5. συντονισμένος σχεδιασμός για πανευρωπαϊκές και ολοκληρωμένες υποδομές μεταφορών[semigr ]

και καθόρισε τις αφετηρίες για περαιτέρω βήματα στην κατεύθυνση μιας πανευρωπαϊκής πολιτικής μεταφορών:

1. κοινωνική οικονομία της αγοράς και ανταγωνισμός επί ίσοις όροις[semigr ] εναρμόνιση όρων ανταγωνισμού και προοδευτικό άνοιγμα των αγορών[semigr ] κοινωνικός διάλογος στο πλαίσιο της πανευρωπαϊκής συνεργασίας στην πολιτική μεταφορών[semigr ]

2. προσαρμογή νομοθετικών και διοικητικών διατάξεων[semigr ] συντονισμός και εναρμόνιση σε όλο τον ευρωπαϊκό τομέα[semigr ] μέγιστος δυνατός βαθμός συμβατότητας κατά την εισαγωγή τεχνικών καινοτομιών[semigr ] σταδιακή προσαρμογή κοινωνικών διατάξεων[semigr ] προσαρμογή των τελών για διάφορα μεταφορικά μέσα τουλάχιστον στο κόστος της υποδομής[semigr ] μεγαλύτερος συνυπολογισμός του εξωτερικού κόστους[semigr ] εναρμόνιση κανόνων στην προστασία του περιβάλλοντος και την ασφάλεια στο υψηλότερο ευρωπαϊκό επίπεδο προστασίας[semigr ]

3. διευκόλυνση της διάβασης των συνόρων[semigr ] όσο γίνεται ταχύτερη διεκπεραίωση[semigr ] προσαρμογή των μεθόδων ελέγχου σύμφωνα με τα κριτήρια της αποτελεσματικότητας και της μη παρεμπόδισης[semigr ]

4. αναπτυξη και υλοποίηση πανευρωπαϊκών δικτύων μεταφορών λαμβάνοντας υπόψη τον περιφερειακό συντονισμό και στον συντονισμό των μέσων μεταφοράς[semigr ] συνεργασία κατά τον καθορισμό των περιφερειών και των σχεδίων[semigr ]

5. συνεργασία κατά τη χρηματοδότηση συμπεριλαμβανομένης της εξεύρεσης ιδιωτικών πηγών χρηματοδότησης[semigr ]

6. συνεργασία κατά την ενημέρωση και την παροχή επιστημονικών συμβουλών,

Ε. εκτιμώντας ότι η δήλωση της Κρήτης δεν έχει δεσμευτικό χαρακτήρα από απόψεως διεθνούς δικαίου, θα συμβάλει όμως ως πολιτική αυτοδέσμευση στον έγκαιρο συντονισμό των γενικών αρχών, στόχων και μέτρων μιας μελλοντικής πανευρωπαϊκής πολιτικής μεταφορών,

ΣΤ. εκτιμώντας ότι εξάλλου, στη Διάσκεψη της Κρήτης, η Ευρωπαϊκή Επιτροπή, η Ευρωπαϊκή Διάσκεψη Υπουργών Μεταφορών (CEMT) και η Οικονομική Επιτροπή του ΟΗΕ για την Ευρώπη (UN/ECE) συμφώνησαν εννέα διαδρόμους μεταφορών, κατά προτεραιότητα, ως προέκταση των διευρωπαϊκών δικτύων στο χώρο της Κεντρικής και Ανατολικής Ευρώπης.

Στο μεταξύ, η Σουηδία, η Φινλανδία και η Ρωσία πρότειναν να διευρυνθούν αυτοί οι εννέα διάδρομοι ως προς τον ευρωαρκτικό διάδρομο (σιδηρόδρομος/οδοί/θαλάσσιες μεταφορές),

Ζ. εκτιμώντας ότι η Διάσκεψη της Κρήτης και το περιεχόμενο της μεταγενέστερης τελικής δήλωσης προετοιμάστηκαν σε πολυάριθμες συνεδριάσεις της οργανωτικής επιτροπής των πανευρωπαϊκών διασκέψεων μεταφορών. Η οργανωτική επιτροπή συνέχισε τις εργασίες της και μετά τη διάσκεψη της Κρήτης,

Η. εκτιμώντας ότι όπως έγινε και μετά τη Διάσκεψη της Πράγας, η συζήτηση της Διάσκεψης της Κρήτης εμβαθύνθηκε και επεκτάθηκε και αυτή σε πολυάριθμες περιφερειακές και εξειδικευμένες διασκέψεις. Η δήλωση της Κρήτης αποτελεί όλο και περισσότερο μια αφετηρία και ένα κοινό σημείο αναφοράς για την πανευρωπαϊκή συνεργασία στον τομέα των μεταφορών. Στο πλαίσιο της προετοιμασίας της τρίτης Πανευρωπαϊκής Διάσκεψης Μεταφορών έγινε επιλογή στην οργανωτική επιτροπές ποιές διασκέψεις θα ισχύουν ρητώς ως προπαρασκευαστικές περιφερειακές ή εξειδικευμένες ενδιάμεσες διασκέψεις. Η επισκόπηση που ακολουθεί είναι αποτέλεσμα των τελευταίων συζητήσεων:

Διάσκεψη ΙRU (οδικές μεταφορές), Βουδαπέστη, (23-25 Μαΐου 1996), Διάσκεψη Θάλασσας Μπάρεντς, Αρχάγγελος, Ρωσία, (9-10 Σεπτεμβρίου 1996) (επακόλουθη διάσκεψη της διάσκεψης της Άλτα, Νορβηγία, (Σεπτέμβριος 1993)

Μεσογειακή Διάσκεψη: Λισαβόνα (23/24 Ιανουαρίου 1997)

Διάσκεψη Άλπεων, Νότιο Τυρόλο, Ιταλία, Merano/Meran, (3/4 Μαρτίου 1997)

Διάσκεψη για τους σιδηροδρόμους, Βαρσοβία, (6 Μαρτίου 1997)

Κεντροευρωπαϊκή πρωτοβουλία, Πράγα, Τσεχική Δημοκρατία, (20/21 Μαρτίου 1997)

Τρίτη Διάσκεψη Βαλτικής Θάλασσας, ακολουθούμενη από τη Διάσκεψη CΕΜΤ, Διάσκεψη: Βερολίνο, (21-22 Απριλίου 1997)

Διάσκεψη της Μαύρης Θάλασσας: Κίεβο, (Απρίλιος/Μάιος 1997)

Διάσκεψη Μεταφορών και Περιβάλλοντος: UN/ECE, Βιέννη - (12/14 Νοεμβρίου 1997)

Θ. εκτιμώντας ότιτο Ευρωπαϊκό Κοινοβούλιο, μεταξύ άλλων με αφορμή την υποβολή της Λευκής Βίβλου της Επιτροπής για τη μελλοντική ανάπτυξη της κοινής πολιτικής μεταφορών και την υποβολή του συγκεκριμένου προγράμματος δράσης της Επιτροπής για την κοινή πολιτική μεταφορών 1995-2000, το οποίο είχε ζητήσει το Κοινοβούλιο, έλαβε θέση λεπτομερώς επί προβλημάτων της πολιτικής μεταφορών και εξέθεσε τους στόχους του, βλ. ψήφισμα της 18ης Ιανουαρίου 1994 για τη μελλοντική ανάπτυξη της κοινής πολτιικής μεταφορών και της 6ης Ιουνίου 1996 για την κοινή πολιτική μεταφορών - πρόγραμμα δράσης 1995-2000 ((ΕΕ C 44 της 14.2.1994, σελ. 53 και ΕΕ C 181 της 24.06.96, σελ. 21)). Το Κοινοβούλιο θεωρεί ως γενικές αρχές μιας πολιτικής μεταφορών που να μπορεί να ανταποκριθεί στις μελλοντικές προκλήσεις:

- μια διαρκή κινητικότητα, υποστηριζόμενη από τη σταδιακή αλλά σταθερή ολοκλήρωση των δικτύων, τόσο σε επίπεδο υποδομής όσο και σε επίπεδο εκμετάλλευσης, μέσω σταθερής παρακολούθησης των νέων σεναρίων που εμφανίζονται. Αυτή η διαδικασία παρακολούθησης θα πρέπει να στρέψει την προσοχή της ιδιαίτερα προς αναβάθμιση υφισταμένων διαδρομών και ολοκλήρωση μεγάλων διασυνδέσεων, με καθορισμό των «διαδρόμων συνδυασμένων μεταφορών», και εναρμονίζοντας πρότυπα, περιβαλλοντικές απαιτήσεις και ασφάλεια, μέτρα περιβαλλοντικής προστασίας και διατήρησης της ενέργειας, με στόχο τη διατήρηση και τη διασφάλισης της ελεύθερης κυκλοφορίας προσώπων και αγαθών ως πρωταρχικούς στόχους[semigr ]

- τη χάραξη γενικών προσανατολισμών - υπογραμμίζοντας την ανάγκη για διευκολύνσεις υψηλής ποιότητας - για την επίτευξη συνδυασμένων μεταφορών, με ιδιαίτερη έμφαση σε σχέδια που αφορούν τους σιδηροδρόμους, τις υπηρεσίες δημοσίων μεταφορών, τις υπηρεσίες ακτοπλοΐας και τις θαλάσσιες μεταφορές, έτσι ώστε η ολοκλήρωση του δικτύου να μπορεί να προχωρήσει στο γενικό πλαίσιο της αποκατάστασης της ισορροπίας μεταξύ των διαφόρων μορφών μεταφοράς[semigr ]

- την εγκαθίδρυση διευρωπαϊκών δικτύων μέσω κοινοτικού σχεδιασμού που θα στοχεύει στην ολοκλήρωση των διαφόρων μέσων μεταφοράς επί τη βάσει συντονισμένων προτύπων και αναβαθμισμένων κριτηρίων, συνεκτιμώντας τα ειδικά συμφέροντα των κρατών μελών και τις στρατηγικές συνέπειες της αντίστοιχης γεωγραφικής θέσης τους για τον τομέα των μεταφορών στο πλαίσιο της ενιαίας αγοράς[semigr ]

- εναρμόνιση στους τομείς κοινωνικών σταθεροτύπων και ασφαλείας.

Ι. εκτιμώντας ότι η πανευρωπαϊκή πολιτική μεταφορών ως τμήμα των εξωτερικών σχέσεων της Ευρωπαϊκής Ένωσης καθορίζεται πάντοτε σε μεγάλο βαθμό από τις συμφωνίες της Ένωσης με συνδεδεμένες χώρες, στις οποίες καταγράφονται οι στόχοι της πολιτικής μεταφορών και καθορίζονται από κοινού μέτρα υποστήριξης για την ανάπτυξη και την επέκταση της υποδομής. Το 1995 τέθηκαν σε ισχύ ευρωπαϊκές συμφωνίες με τη Βουλγαρία, την Τσεχική Δημοκρατία, τη Ρουμανία και τη Σλοβακική Δημοκρατία, συνήφθησαν συμφωνίες με τις Βαλτικές Χώρες και μονογράφηκαν συμφωνίες με τη Σλοβενία. Σε συμπλήρωση των συμφωνιών αυτών η Ευρωπαϊκή Επιτροπή παρουσίασε στη Λευκή Βίβλο «προετοιμασία των συνδεδεμένων χωρών της Κεντρικής και Ανατολικής Ευρώπης για την ένταξη στην εσωτερική αγορά της Ένωσης» σχέδιο αποτελούμενο από στάδια για τη νομική και οικονομική εναρμόνιση και ολοκλήρωση, το οποίο υπεισέρχεται μεταξύ άλλων λεπτομερώς σε ρυθμίσεις στον τομέα των μεταφορών (COM(95)163). Το Συμβούλιο ανέθεσε στην Επιτροπή εξουσιοδότηση να αρχίσει διαπραγματεύσεις στον τομέα των εναερίων μεταφορών με τη Βουλγαρία, την Τσεχική Δημοκρατία, την Εσθονία, την Ουγγαρία, τη Λεττονία, τη Λιθουανία, την Πολωνία, τη Ρουμανία, τη Σλοβακία και τη Σλοβενία, και ενέκρινε επίσης κατευθυντήριες γραμμές σχετικά με τη διαπραγμάτευση συμφωνίας με την Ουγγαρία, τη Ρουμανία και τη Βουλγαρία όσον αφορά τις μεταφορές προς την Ελλάδα.

Η Επιτροπή υπέβαλε εξάλλου το 1995 - μετά την προτροπή του ψηφίσματος του Ευρωπαϊκού Κοινοβουλίου σχετικά με τη μελλοντική ανάπτυξη της κοινής πολιτικής μεταφορών - πρόγραμμα δράσης για την κοινή πολιτική μεταφορών για τα έτη 1995- 2000. Στο πρόγραμμα αυτό η Επιτροπή αναφέρεται και στις εξωτερικές σχέσεις της Ευρωπαϊκής Ένωσης ως ιδιαίτερο τομέα καθηκόντων μαζί με την ποιοτική βελτίωση (επέκταση συστήματος, περιβάλλον, ασφάλεια) και την εσωτερική αγορά (υποδομή αγοράς, κόστος, κοινωνική διάσταση), ενώ εκκρεμεί ωστόσο η αναγγελθείσα για το 1995 ανακοίνωση για τα διευρωπαϊκά δίκτυα και τις τρίτες χώρες. Ως κύριο στόχο του τομέα των εξωτερικών σχέσεων το πρόγραμμα δράσης περιγράφει τη δημιουργία ισότιμων όρων ανταγωνισμού αντί για διμερείς συμφωνίες περί μεταφορών,

ΙΑ. εκτιμώντας ότι για τη συνέχιση των διευρωπαϊκών δικτύων σε τρίτες χώρες η Επιτροπή διατύπωσε ένα τροποποιημένο πρόγραμμα σε σχέση με τις συμφωνίες της Κρήτης, το οποίο - παρά τις σημαντικές διαφοροποιήσεις σε ό,τι αφορά τις προτεραιότητες του τομέα των διευρωπαϊκών δικτύων - έγινε δεκτό και από το Κοινοβούλιο με την απόφασή του της 13ης Δεκεμβρίου 1996 με την προσθήκη του σχεδίου Έλβα/Μολδάβα (Εσωτερικές πλωτές μεταφορές - βελτίωση της δυνατότητας πλεύσης από τα γερμανικά σύνορα στην Πράγα). Προτείνονται τα ακόλουθα σχέδια: ((ΕΕ C 17, 22.01.96, σελ. 58 επ.))

- Βερολίνο-Βαρσοβία-Μινσκ-Μόσχα (σιδηροδρομικώς/οδικώς)

- Δρέσδη-Πράγα (σιδηροδρομικώς/οδικώς)

- Νυρεμβέργη-Πράγα (οδικώς)

- μόνιμη σύνδεση υπεράνω του Δούναβη μεταξύ Βουλγαρίας και Ρουμανίας (σιδηροδρομικώς/οδικώς)

- Ελσίνκι- Αγ. Πετρούπολη-Μόσχα (σιδηροδρομικώς/οδικώς)

- Τεργέστη-Λουμπλιάνα-Βουδαπέστη-Λβοφ-Κίεβο (σιδηροδρομικώς/οδικώς)

- σχέδιο τηλεματικής για τη Βαλτική Θάλασσα

Η συνεργασία και η χρηματοδότηση για τους διαδρόμους Βερολίνου/Μόσχας, Ελσίνκι/Μόσχας και Τεργέστης/Κιέβου έχει προχωρήσει ήδη, ενώ για τον διάδρομο Βερολίνου/Μόσχας οι συμμετέχουσες χώρες υπέγραψαν ένα Memorandum of Understanding[semigr ] για όλες τις επί μέρους διαδρομές πρέπει να λυθεί ακόμη το πρόβλημα της χρηματοδότησης,

ΙΒ. εκτιμώντας ότι στις 28 Σεπτεμβρίου 1995 συναντήθηκαν οι Υπουργοί Μεταφορών της ΕΕ και εννέα χωρών της Κεντρικής και Ανατολικής Ευρώπης (ΧΚΑΕ) (Πολωνία, Τσεχία, Σλοβακία, Ουγγαρία, Βουλγαρία, Ρουμανία, Εσθονία, Λεττονία και Λιθουανία). Σε αυτή την πρώτη κοινή Διάσκεψη συζητήθηκαν η εναρμόνιση των νομοθετικών διατάξεων και κανόνων, η ανάπτυξη της υποδομής, η ολοκλήρωση των ΧΚΑΕ στα διευρωπαϊκά δίκτυα και η δημιουργία ενός ολοκληρωμένου συστήματος μεταφορών μεταξύ της ΕΕ και των ΧΚΑΕ. Δεν επιτεύχθηκαν βέβαια συγκεκριμένα αποτελέσματα, προβλέφθηκε όμως μια μεγαλύτερη συμμετοχή των συνδεδεμένων κρατών σε κοινοτικές ενέργειες,

ΙΓ. εκτιμώντας ότι στην τελική διακήρυξη της Ευρωμεσογειακής Διάσκεψης της Βαρκελώνης στις 27 και 28 Νοεμβρίου 1995 η Ευρωπαϊκή Ένωση και οι συμμετέχουσες χώρες από το μεσογειακό χώρο υπογράμμισαν τη σημασία της βελτίωσης της υποδομής και των οδών επικοινωνίας. Τονίσθηκε ότι πρέπει να γίνουν σεβαστές οι αρχές του διεθνούς δικαίου θαλάσσης και ιδιαίτερα ότι θα πρέπει να εξασφαλισθεί η ελευθερία παροχής στις διεθνείς εμπορευματικές μεταφορές. Αφού οι Υπουργοί Μεταφορών των Χωρών της Δυτικής Μεσογείου συναντήθηκαν ήδη δύο φορές το 1995, εγκρίθηκε πολυετές πρόγραμμα από την ομάδα εργασίας για τις θαλάσσιες μεταφορές στη Μεσόγειο, το οποίο καθορίζει τους ακόλουθους στόχους της συνεργασίας:

- ανάπτυξη ενός αποτελεσματικού συνδυασμένου συστήματος θαλάσσιων και αεροπορικών μεταφορών στη Μεσόγειο συμπεριλαμβανομένου του εκσυγχρονισμού λιμενικών εγκαταστάσεων και αεροδρομίων,

- απλοποίηση προδιαγραφών,

- βελτίωση μέτρων ασφαλείας,

- εναρμόνιση περιβαλλοντικών προτύπων,

- ανάπτυξη χερσαίων συνδέσεων Ανατολής-Δύσης στις νότιες και τις ανατολικές ακτές της Μεσογείου,

- σύνδεση των μεσογειακών δικτύων μεταφορών με τα διευρωπαϊκά δίκτυα με στόχο τη διαλειτουργικότητα,

ΙΔ. εκτιμώντας ότι η Διάσκεψη των Ευρωπαίων Υπουργών Μεταφορών (CEMΤ) διατύπωσε το 1994, μετά τη Διάσκεψη της Κρήτης, τις απόψεις της σε σχέση με προτεραιότητες και μελλοντικές εργασίες και, σε άμεση σύνδεση με τις απαιτήσεις που διατυπώθηκαν στη διακήρυξη της Διάσκεψης, εντόπισε προτεραιότητες, προπάντων σε τέσσερις τομείς οι οποίοι θα διευκολύνουν μεταξύ άλλων και τη βελτιωμένη ενσωμάτωση των νέων κρατών μελών: ((CEMT 41η ετήσια έκθεση 1994, Παρίσι 1995))

- παρατήρηση και ανάλυση των εξελίξεων των μεταφορών,

- παρατήρηση και ανάλυση των σχεδίων υποδομής,

- χρηματοδότηση επενδύσεων στις μεταφορές,

- οι διεθνείς μεταφορές και οι επιπτώσεις τους στις οικολογικώς ευαίσθητες περιφέρειες.

Η CEMT αφιέρωσε εξάλλου ιδιαίτερη προσοχή στην προβληματική των διασυνοριακών διαβάσεων και του τομέα της ακτοπλοΐας,

ΙΕ. εκτιμώντας ότι η Επιτροπή Μεταφορών της Οικονομικής Επιτροπής των Ηνωμένων Εθνών για την Ευρώπη UN/ECE, εξέτασε το πρόγραμμα εργασίας της υπό το φως των αποτελεσμάτων και των απαιτήσεων της Διάσκεψης της Κρήτης κατά τη συνεδρίασή της του Ιανουαρίου 1995. Οι συμφωνίες της UN/ECE στον τομέα των μεταφορών, AGR, AGC και AGTC θα συμπληρωθούν ενόψει ης επέκτασης της υποδομής στην Κεντρική και την Ανατολική Ευρώπη και θα υπάρξει εντατική παρακολούθηση της εφαρμογής των προδιαγραφών και προτύπων των εν λόγω συμφωνιών. Ειδικότερα, θα πρέπει να επιδιωχθεί επίσης η σύνδεση των Ασιατικών πρώην Σοβιετικών Δημοκρατιών προς τα ευρωπαϊκά δίκτυα λαμβάνοντας υπόψη τις συμφωνίες UN-ECE. Η UN-ECE συνέδεσε εξάλλου τις εργασίες για τη σύναψη της συμφωνίας για τις εσωτερικές πλωτές οδούς (AGN) με τους διατυπωθέντες στην Πράγα και την Κρήτη στόχους της πανευρωπαϊκής πολιτικής μεταφορών,

ΙΣΤ. εκτιμώντας ότι η Οικονομική και Κοινωνική Επιτροπή ενέκρινε στις 25 Απριλίου 1996 την ανωτέρω γνωμοδότηση πρωτοβουλίας «Η Πανευρωπαϊκή Διάσκεψη Μεταφορών και ο Κοινωνικός Διάλογος[semigr ] στο δρόμο από την Κρήτη προς το Ελσίνκι». Στη γνωμοδότηση αυτή η ΟΚΕ αξιολογεί τις εξελίξεις στον τομέα των συμβουλευτικών μηχανισμών που περιέχονται στη δήλωση της Κρήτης για την προαγωγή του κοινωνικού διαλόγου στην πανευρωπαϊκή συνεργασία όσον αφορά την πολιτική μεταφορών. Κατά την άποψη της ΟΚΕ η έλλειψη δομών οργανωμένης εκπροσώπησης κοινωνικών συμφερόντων στις μεταρρυθμιστικές χώρες της Κεντρικής και Ανατολικής Ευρώπης, αποτελεί κύριο εμπόδιο για την εξεύρεση συνομιλητών στις διμερείς και τις πολυμερείς συνομιλίες. Οι ερυωπαϊκές συνεταιριστικές δομές έχουν υλοποιηθεί μόνον μερικά έως τώρα, ενώ οργανωτική δομή που να συνενώνει όλα τα μεταφορικά μέσα υπάρχει ως τώρα μόνο στα συνδικάτα των εργαζομένων στις μεταφορές. Η Οικονομική και Κοινωνική Επιτροπή προτείνει τη σύσταση συμβουλευτικών οργάνων στο πλαίσιο των διαπραγματεύσεων για τις συμφωνίες συνδέσεως. Δεν είναι απαραίτητη εν προκειμένω μια σταθερή δομή δεδομένου ότι και στην Ευρωπαϊκή Ένωση συνυπάρχουν χωρίς κανένα πρόβλημα διάφορα πρότυπα κοινωνικού διαλόγου.

Η Οικονομική και Κοινωνική Επιτροπή προσδοκά από την τρίτη Πανευρωπαϊκή Διάσκεψη Μεταφορών

- προόδους μέσα από την πλήρωση των ρυθμιστικών κενών για έναν ισότιμο ανταγωνισμό, λύσεις για τα προβλήματα χρηματοδότησης σχεδίων μεταφορών, βελτιώσεις στις κοινωνικές διατάξεις, την ασφάλεια των μεταφορών και την προστασία του περιβάλλοντος καθώς και ολοκληρωμένη δράση για την αύξηση της ποιότητας και της αποτελεσματικότητας σε όλα τα μεταφορικά μέσα[semigr ]

- διαφάνεια μέσα από τη βελτιωμένη συνεργασία σε διακρατικό και κοινοβουλευτικό επίπεδο με μεγαλύτερη συμμετοχή των κοινωνικών και επιχειρηματικών οργανώσεων[semigr ]

- εισαγωγή ελαστικών αλλά δεσμευτικών μηχανισμών διαβούλευσης με εργοδοτικές και οικονομικές ενώσεις, οργανώσεις προστασίας του περιβάλλοντος και ενώσεις καταναλωτών και συνδικάτα κατά τη λήψη αποφάσεων για την πολιτική μεταφορών στο πλαίσιο του διαρθρωμένου διαλόγου, κατά την υλοποίηση διεθνικών σχεδίων μεταφορών και κατά τη διαμόρφωση μιας ολοκληρωμένης πανευρωπαϊκής πολιτικής μεταφορών,

ΙΖ. εκτιμώντας ότι το Ευρωπαϊκό Κοινοβούλιο, σε συνεργασία με την οργανωτική επιτροπή των πανευρωπαϊκών διασκέψεων μεταφορών, διεξήγαγε στις 4 Ιουνίου 1996 κοινή συνεδρίαση της Επιτροπής Μεταφορών και Τουρισμού με εκπροσώπους 17 κοινοβουλίων χωρών της Κεντρικής και Ανατολικής Ευρώπης, οι οποίες συμμετέχουν στη δημιουργία διευρωπαϊκών δικτύων.

Οι συμμετασχόντες στη συνεδρίαση

- υπογράμμισαν τη σημασία του διαρθρωμένου διαλόγου σχετικά με την πολιτική μεταφορών μεταξύ των βουλευτών[semigr ]

- υπογράμμισαν την ανάγκη για μια κοινή προσέγγιση κατά την ανάπτυξη ενός ολοκληρωμένου συστήματος μεταφορών προκειμένου να επιτευχθεί μια μόνιμη κινητικότητα για πρόσωπα και εμπορεύματα, να προστατευθεί το περιβάλλον και να αυξηθεί η ασφάλεια[semigr ]

- υπογράμμισαν τη σημασία της επίλυσης των προβλημάτων όσον αφορά τη διάβαση των συνόρων[semigr ]

- αναγνώρισαν προτεραιότητα στη συνδυασμένη ανάπτυξη των υποδομών ώστε να καταστεί δυνατή η διεκπεραίωση των σημερινών και των μελλοντικών ρευμάτων μεταφορών[semigr ]

- εξέτασαν την άποψη ότι η κοινοτική βοήθεια πρέπει να μετεξελιχθεί σε ένα βελτιωμένο χρηματοδοτικό φορέα με καλύτερες δυνατότητες ώστε να αντιμετωπισθεί το πρόβλημα της χρηματοδότησης της υποδομής στην Κεντρική και την Ανατολική Ευρώπη[semigr ]

- εξέφρασαν την άποψη ότι πρέπει να υποβληθεί στην τρίτη Πανευρωπαϊκή Διάσκεψη Μεταφορών μια δέσμη συμφωνημένων γενικών αρχών όσον αφορά την πολιτική μεταφορών, με βάση τη δήλωση της Κρήτης,

ΙΗ. εκτιμώντας ότι η Οργανωτική Επιτροπή των Πανευρωπαϊκών Διασκέψεων Μεταφορών συνεδριάζει ανά δίμηνο μετά τη Διάσκεψη της Κρήτης και μία φορά το μήνα από την αρχή του έτους 1996 με αντικείμενο τον συντονισμό των περαιτέρω εργασιών των ενδιάμεσων διασκέψεων και των εργασιών των θεσμικών οργάνων, των διακρατικών οργανισμών και των λοιπών ενδιαφερομένων οργανισμών. Προσφέρει μια εποικοδομητική και λειτουργική βάση για τη λήψη συνοδευτικών, προπαρασκευαστικών και συντονιστικών μέτρων σε συνάρτηση με τις πανευρωπαϊκές διασκέψεις μεταφορών.

Στην οργανωτική επιτροπή εκπονήθηκε ένα σχέδιο για την ημερήσια διάταξη και τη διάρθρωση της τρίτης Πανευρωπαϊκής Διάσκεψης Μεταφορών,

ΙΘ. εκτιμώντας ότι η πρόταση της οργανωτικής επιτροπής περιλαμβάνει τους ακόλουθους τομείς:

1. Η συνέχεια μετά τη δεύτερη Πανευρωπαϊκή Διάσκεψη Μεταφορών: από την Κρήτη στο Ελσίνκι

1. 1 Εξελίξεις στους τομείς της νομοθεσίας για τις μεταφορές, των δομών της αγοράς και των κοινωνικοοικονομικών δομών και των υποδομών

1. 2 Μεταφορές και κοινωνικές πτυχές

1. 3. Προβλήματα κατά τη διέλευση συνόρων

1. 4 Εκθέσεις/προτάσεις από τις περιφερειακές και τις εξειδικευμένες διασκέψεις

2. Διευρωπαϊκά δίκτυα

2. 1 Περαιτέρω εξέλιξη[semigr ] σχεδιασμός των διαδρόμων, εκσυγχρονισμός/πιθανή αναθεώρηση

2. 2 Υποδομή και χρηματοδότηση[semigr ] δημόσια/ιδιωτική εταιρική σχέση

2. 3 Καταλογισμός του κόστους των μεταφορικών οδών

2. 4 Προστασία του περιβάλλοντος

2. 5 Ασφάλεια μεταφορών

3. Έξυπνη χρήση συστημάτων μεταφορών

3. 1 Διαχείριση μεταφορών και οργανωτικές πτυχές

3. 2 Ρυθμιστικές και θεσμικές μεταβολές

3. 3 Έρευνα και ανάπτυξη

3. 4 Εφαρμογές τηλεματικής στις διάφορες μορφές μεταφορικών μέσων

3. 5 Μεταφορικά μέσα του μέλλοντος

1. εμμένει ρητώς στους στόχους που διατυπώθηκαν στις δηλώσεις της Πράγας και της Κρήτης και τους προταθέντες φορείς ως θεμέλιο για την περαιτέρω δράση στο δρόμο για ένα ολοκληρωμένο πανευρωπαϊκό σύστημα μεταφορών[semigr ]

2. χαιρετίζει τη διεξαγωγή των περιφερειακών και εξειδικευμένων ενδιάμεσων διασκέψεων και παρατηρεί με ικανοποίηση ότι το Ευρωπαϊκό Κοινοβούλιο συμμετείχε σ' αυτές[semigr ]

3. επιθυμεί τη συνέχιση του διαλόγου της Επιτροπής Μεταφορών και Τουρισμού με τις αρμόδιες για τις μεταφορές επιτροπές των κοινοβουλίων των χωρών της Κεντρικής και Ανατολικής Ευρώπης[semigr ]

4. θεωρεί εντελώς απαραίτητη τη συνάντηση με τους εκπροσώπους των επιτροπών μεταφορών των εθνικών κοινοβουλίων των κρατών μελών της Ευρωπαϊκής Ένωσης προκειμένου να συζητηθούν και να συμφωνηθούν σημαντικοί στόχοι για τη Διάσκεψη του Ελσίνκι[semigr ]

5. παρατηρεί με ικανοποίηση ότι τα κείμενα που εκπονήθηκαν στις ενδιάμεσες διασκέψεις υιοθετούν και αναπτύσσουν περαιτέρω τις αρχές και τις βασικές ιδέες της δήλωσης της Πράγας και της δήλωσης της Κρήτης για τον εκάστοτε τομέα[semigr ]

6. αποδίδει ιδιαίτερη σημασία στην ανάπτυξη ολοκληρωμένων συμβουλευτικών μηχανισμών για τους κοινωνικούς εταίρους ώστε να επιτευχθεί μια διαρκής εξέλιξη όσον αφορά τη δημιουργία δομών ισότιμης αγοράς και θεμιτού ανταγωνισμού στον τομέα των μεταφορών, καθώς και κοινωνικών δομών[semigr ]

7. καλεί την Ευρωπαϊκή Επιτροπή, από κοινού με το Ευρωπαϊκό Κοινοβούλιο και σε συνεργασία με την Προεδρία της Ευρωπαϊκής Ένωσης, το Συμβούλιο, την Οικονομική και Κοινωνική Επιτροπή, την Ευρωπαϊκή Διάσκεψη Υπουργών Μεταφορών και την Οικονομική Επιτροπή των Ηνωμένων Εθνών για την Ευρώπη, να συγκαλέσει τρίτη Πανευρωπαϊκή Διάσκεψη Μεταφορών από τις 23 έως τις 25 Ιουνίου 1997[semigr ]

8. προτείνει η διάσκεψη αυτή να διεξαχθεί στο Ελσίνκι της Φινλανδίας και να γίνει δεκτή η υποβληθείσα ήδη πρόσκληση της φινλανδικής κυβέρνησης[semigr ]

9. χαιρετίζει την πρόταση της οργανωτικής επιτροπής να ενισχυθεί ο πολύπλευρος ρόλος της Διάσκεψης στο Ελσίνκι ως τόπου ανταλλαγής απόψεων και συζητήσεων, ως κινητήριου μοχλού και κινητήριου πολιτικού παράγοντα της πανευρωπαϊκής πολιτικής μεταφορών αλλά και ως φόρουμ για μη κυβερνητικούς οργανισμούς και μια ευρεία κοινή γνώμη, μεταξύ άλλων και με τη διοργάνωση συνοδευτικής έκθεσης η οποία θα προσφέρει προ πάντων παραδείγματα για την αύξουσα σημασία των συγχρόνων τεχνολογιών για τις μεταφορές και το ρόλο της τηλεματικής[semigr ]

10. χαιρετίζει τη συμμετοχή της βιομηχανίας στις προπαρασκευαστικές εργασίες και τη συνεργασία της στην οργανωτική επιτροπή[semigr ]

11. καλεί τα θεσμικά όργανα και τους συμμετέχοντες οργανισμούς καθώς και τις αρμόδιες αρχές της φιλοξενούσας χώρας να αναθέσουν στα όργανα και τις υπηρεσίες τους να προετοιμάσουν προσεκτικά την τρίτη διάσκεψη με συνεργασία στο πλαίσιο της άτυπης Οργανωτικής Επιτροπής των Πανευρωπαϊκών Διασκέψεων Μεταφορών, και συγκεκριμένα

α) με βάση τη Διάσκεψη της Πράγας και τη Διάσκεψη της Κρήτης να καθορίσουν τον κύκλο των συμμετεχόντων ο οποίος πρέπει να περιλάβει εκπροσώπους των κυβερνήσεων και των κοινοβουλίων όλων των αναγνωρισμένων από την Κοινότητα ευρωπαϊκών κρατών, όλων των υπερεθνικών και διεθνών κυβερνητικών οργανισμών με αρμοδιότητες στην ευρωπαϊκή πολιτική μεταφορών καθώς και των σημαντικότερων ενδιαφερομένων μη κυβερνητικών οργανώσεων και ενώσεων[semigr ] πρέπει επίσης να προσκληθούν εκπρόσωποι των μεσογειακών χωρών και των χωρών του Εύξεινου Πόντου καθώς και των σημαντικότερων βιομηχανικών εθνών του κόσμου και εκπρόσωποι της βιομηχανίας ως παρατηρητές[semigr ]

β) να δημιουργήσουν τις υλικές προϋποθέσεις για την επιτυχία της διάσκεψης στο πλαίσιο των πόρων που διατίθενται από το Κοινοβούλιο στην Επιτροπή στο άρθρο Β7-840 του προϋπολογισμού 1997 και με αξιοποίηση των εισφορών των συνδιοργανωτών[semigr ]

γ) να εκπονήσουν το πρόγραμμα και την τελική ημερήσια διάταξη για τη διάσκεψη, η οποία, μετά από μια πανηγυρική έναρξη, πρέπει να προβλέπει δύο συνεδριάσεις εργασίας με διάφορες παράλληλες ομάδες εργασίας για συζήτηση επικαίρων θεμάτων πανευρωπαϊκής και περιφερειακής συνεργασίας, για την πολιτική μεταφορών καθώς και μια τελική συνεδρίαση εργασίας για συζήτηση και έγκριση της τελικής δήλωσης[semigr ]

δ) να εκπονήσουν ένα όσο γίνεται πιο συναινετικό σχέδιο δήλωσης για την κατάσταση και την περαιτέρω ανάπτυξη της πανευρωπαϊκής πολιτικής μεταφορών και να το υποβάλουν προς εξέταση στα συμμετέχοντα θεσμικά όργανα και οργανισμούς σύμφωνα με τις διαδικασίες που θα κρίνουν ιδιαίτερα σκόπιμες[semigr ]

12. καλεί τους συμμετέχοντες στην τρίτη Πανευρωπαϊκή Διάσκεψη Μεταφορών να αναπτυξουν μηχανισμούς και θεσμικές προσεγγίσεις οι οποίες θα διευκολύνουν την πρόσβαση σε όλες τις διαθέσιμες και απαραίτητες για μια θεμελιωμένη πολιτική πληροφορίες για όλους τους συμμετέχοντες, συμπεριλαμβανομένων των οικονομικών και κοινωνικών εταίρων, ώστε να επιτευχθεί η μεγαλύτερη δυνατή διαφάνεια όσον αφορά την ανάπτυξη μιας αποτελεσματικής πανευρωπαϊκής πολιτικής μεταφορών[semigr ]

13. προτείνει η τρίτη Πανευρωπαϊκή Διάσκεψη Μεταφορών να συνδεθεί αφενός με τις προεργασίες της Πράγας και της Κρήτης, προβαίνοντας σε ανασκόπηση της εφαρμογής των αποφάσεων που ελήφθησαν σ' αυτές τις δύο διασκέψεις, αφετέρου όμως να δοθεί προσοχή σε εκείνους τους τομείς προβλημάτων οι οποίοι, ως καθήκοντα των προσεχών ετών, χρειάζονται ιδιαίτερη προσπάθεια και πρωτοβουλία από απόψεως πολιτικής μεταφορών. Η δομή της διάσκεψης πρέπει λοιπόν να εστιασθεί στους στόχους της συστηματικής περαιτέρω ανάπτυξης και της έξυπνης χρησιμοποίησης των διευρωπαϊκών δικτύων καθώς και τα ζητήματα της ασφάλειας των μεταφορών, της σχέσης μεταξύ μεταφορών και περιβάλλοντος και της χρηματοδότησης της υποδομής, με εξέταση των θεμάτων αυτών σε τρεις ειδικές ομάδες εργασίας στις οποίες θα καταθέσουν τις απόψεις τους εισηγητές από το Ευρωπαϊκό Κοινοβούλιο, την Ευρωπαϊκή Επιτροπή καθώς και τους άλλους συμμετέχοντες οργανισμούς και θεσμικά όργανα[semigr ]

14. αναγνωρίζει τη σημασία της αναθεώρησης του συστήματος διαδρόμων που υποβλήθηκε στην Κρήτη και προβάλει με έμφαση το ιδιαίτερο ενδιαφέρον του όσον αφορά τη συμπερίληψη δύο γεωγραφικών περιοχών που δεν αναφέρονται στον πρώτο κατάλογο, και ειδικά του ευρωαρκτικού διαδρόμου στη Βορειοανατολική Ευρώπη (Σουηδία, Φινλανδία και Ρωσία) και των αναγκαίων συνδέσεων συνδυασμένων μεταφορών στην πρώην Γιουγκοσλαβία[semigr ]

15. ελπίζει ότι θα αναπτυχθεί ένας ακόμα στενότερος συντονισμός με τις χώρες ΚΑΚ (Κοινοπολιτεία Ανεξάρτητων Κρατών) - σύμφωνα με τον «δομημένο διάλογο» στο πλαίσιο του ΟΑΣΕ - στον τομέα των μεταφορών και των διευρωπαϊκών δικτύων έτσι ώστε, με τον προσδιορισμό λύσεων και διαδρόμων συνδυασμένων μεταφορών που θα επεκτείνουν τα διευρωπαϊκά δίκτυα προς την Ασία και τη Μέση Ανατολή, να καταστεί δυνατόν η χάραξη πλαισίου για τις ανάγκες των χωρών αυτών τόσο σε επίπεδο υποδομής όσο και σε χρηματοοικονομικό επίπεδο[semigr ] ελπίζει, επιπλέον, να υπάρξει παρόμοιος συντονισμός με τις χώρες ΑΚΕ, προκειμένου να εξακριβωθούν πιθανές επεκτάσεις των διευρωπαϊκών δικτύων στην Αφρική και να εξετασθούν οι ειδικές ανάγκες των χωρών αυτών στον τομέα των μεταφορών[semigr ]

16. εκφράζει την πεποίθηση ότι το σχέδιο τελικής δήλωσης, το οποίο θα εκπονηθεί, θα αποτελέσει καλή αφετηρία για τις διαβουλεύσεις της διάσκεψης και εξουσιοδοτεί ήδη από τώρα τον Πρόεδρό του - ή τους εκπροσώπους του - να εγκρίνουν κατ' αρχήν εξ ονόματος του Ευρωπαϊκού Κοινοβουλίου μια δήλωση της τρίτης Πανευρωπαϊκής Διάσκεψης Μεταφορών, η οποία θα εκπονηθεί στη βάση αυτή[semigr ]

17. αναθέτει στον Πρόεδρό του να διαβιβάσει το παρόν ψήφισμα και την έκθεση της Επιτροπής στο Συμβούλιο, την Οικονομική και Κοινωνική Επιτροπή, την Ευρωπαϊκή Διάσκεψη Υπουργών Μεταφορών, την Οικονομική Επιτροπή των Ηνωμένων Εθνών για την Ευρώπη, τις κυβερνήσεις και τα κοινοβούλια των χωρών που θα προσκληθούν στη διάσκεψη.